Document ID: 31994D0334

Odločba Komisije
z dne 26. maja 1994
o spremembi Odločbe 93/402/EGS o pogojih v zvezi z zdravstvenim varstvom živali in izdajanju veterinarskih spričeval za uvoz svežega mesa iz južnoameriških držav, z namenom upoštevanja določenih vrst mesa iz Urugvaja
(94/334/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [1], kakor je bila nazadnje spremenjena z Uredbo (EGS) št. 1601/92 [2], in zlasti členov 14, 15 in 16 Direktive,
ker so zahtevani pogoji v zvezi z zdravstvenim varstvom živali in izdajanjem veterinarskih spričeval za uvoz svežega mesa iz Urugvaja, med drugimi državami, določene v Odločbi 93/402/EGS [3], kakor je bila nazadnje spremenjena z Odločbo Komisije 93/576/EGS [4];
ker za uvoz drobovine za izdelavo hrane za hišne živali veljajo strožji pogoji;
ker v Urugvaju od junija 1990 ni bilo uradno zabeleženih izbruhov slinavke in parkljevke; ker lahko zaradi tega uvoz ovčje drobovine za uporabo pri izdelavi hrane za hišne živali velja za sprejemljivega;
ker je treba v skladu s tem spremeniti Odločbo 93/402/EGS;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Direktiva 93/402/EGS se spremeni:
(a) v členu 1(c) se črta beseda "goveda";
(b) Priloga II se nadomesti s Prilogo A k tej odločbi;
(c) Priloga B k tej odločbi se doda na konec dela 2 Priloge III.
Člen 2
Ta odločba se uporablja od 60. dne po uradnem obvestilu državam članicam.
Člen 3
Ta odločba je naslovljena na države članice.
V Bruslju, 26. maja 1994

Labels: 3
0
18
17